Rikunarita-ORG/Wikinium huggingface dataset:
# Tombejo

| Tombejo |
| --- |
|  |
| **geografia objekto tipo de konstruaĵo**  |
| **konstruaĵaro • loko de entombigo • instalaĵo • arkitektura strukturo • geografia lokigo** |
|

|  Partoj |
| --- |
|  | tombo memorigaĵo tomba spaco  vd |

 |
|  |

**Tombejo** estas loko (kutime ĉirkaŭbarita areo de tero) en kiu estas entombigitaj mortintaj korpoj en apartaj tomboj.

ĉirkaŭpreĝeja tombejo Johanniskirchhof en Nurenbergo
Tombejoj en la okcidenta mondo estas lokoj, kie oni celebras la finajn ceremoniojn de morto. Tiuj ĉi ceremonioj aŭ ritoj malsamas laŭ kulturaj praktikoj kaj religiaj kredoj. Tombejoj povas esti distingataj laŭ sia situo; en kelkaj lingvoj ekestis apartaj vortoj por tombejo troviĝanta ĉirkaŭ preĝejo (ekzemple angle *graveyard*) kaj tombejo troviĝanta aparte de preĝejo (ekz. angle *cemetery*).

## Bildaro

* Irlanda tombejo, graflando de Offaly
* Tombejo de Upernavik, en Gronlando
* Tombejareo Saint-Maclou en Rouen, tombejo de la pestuloj en la 14-a jc
* Mezepoka tombejo, Hispanio
* Juda tombejo de Arlon, (provinco Luksemburgo) Belgio, kreita en 1853
* Tombejo en Szczecin, Pollando
* Tombejo Point Lookout, en *Louisiana State Penitentiary* en Paroĥo de Feliciana Ouest, Luiziano, Usono.
* Tombejo Panteón de Dolores en Meksikurbo, Meksiko.
* Sovetia milita tombejo en Saaremaa, Estonio.
* Tombejo-parko de Mont Valérien en Nanterre.
* Jerusalemo, Olivarba monto, juda tombejo.
* Tombejo en Čakovec, Kroatio

## Famaj tombejoj

* Monumenta tombejo de Staglieno
* Tombejo Montjuic
* Tombejo Colón
* Tombejo La Chacarita
* Arlingtona nacia tombejo
* Nekropolo en la muro de la Kremlo
* Monto Herzl, Juda Tombejo de la Olivarba Monto

## Vidu ankaŭ

* ĉerko
* funebro
* Kadavrejo
* kairno
* katakombo
* katalepsio
* kremacio
* kripto
* maŭzoleo
* mortintoj
* mumio kaj mumiigo
* nekropolo
* panteono
* piramido
* sarkofago
* sepulto
* tumulo
* tombofosto
# Usona armeo

| Usona armeo |
| --- |
|       |
|  |
| **armitaj fortoj**  |
| Komenco | 14-a de junio 1775 vd |
| Lando*j* | Usono vd |
| Sidejo | kantono Arlington |
| Estro | Mark A. Milley (ekde oktobro 2019) |
|

| [Montri]  Partoj |
| --- |
|  | Usona terarmeo Usona mararmeo Marista infanterio de Usono Usona Aerarmeo Usona marborda gardistaro Kosmarmeo de Usono  vd |

 |
| **Posedatoj** | M4C2V (en)  Radarinstalaĵo Dimona Heilanstalt Neufriedenheim (en)  U-129 (mul)   vd |
|  |

La **Usona armeo** (angle *United States Armed Forces*, prononco [juNAJtid STEJTS Aːmd FOːsiz], per sistemo IFA [juːnˈa͡ɪtɪd stˈe͡ɪts ˈɑːmd fˈɔːsɪz]) estas la armeo de la nordamerika ŝtato Usono. La Usona ministerio pri defendo (foje ankaŭ per laŭlitera traduko de la usonangla nomo nomata *Usona departemento de defendo*) kontrolas la armeon.

## Historio

La armeo de Usono estis formita de la Dua Kontinenta Kongreso por defendi la novan landon kontraŭ la Brita Imperio en la Usona revolucia milito. La terarmeo, marinfanteria korpuso kaj mararmeo estis establita en 1775, atendante rajtigon per la Usona Deklaro de Sendependeco en 1776. La Marborda gardistaro formis el du servoj en 1915, kaj nun estas parto de la Departmento de Hejmlanda Sekureco, transdonebla al la Departmento de la Mararmeo de la ŝtata prezidanto aŭ la usona kongreso dum la milittempo. La Usona aerarmeo estis establita kiel Usona armea aera korpuso en 1926, kiel parto de la terarmeo. Post la Dua Mondmilito, Usona armea aerforto (USAAF) iĝis sendependa branĉo de la militfortoj en 1947.

La Komandanta generalo de la usona armeo estis supera posteno de la armeo ĝis ties abolo en 1903.

La **Stars and Stripes** (Steloj kaj Strioj, alude al la usona flago) estas gazeto de la armeo, kiu informas pri temoj tuŝantaj al la armeanoj.

## Komponantoj

* Nacia gvardio de Usono
* Usona aerarmeo (USAF)
* Usona terarmeo (USA)
* Usona mararmeo (USN)
* Usona kosmoarmeo (USSF)
* Usona marinfanteria korpuso (USMC)
* Usona marborda gardistaro (USCG)

## Vidu ankaŭ

* *Don't ask, don't tell*
# Karitata organizaĵo

| Karitata organizaĵo |
| --- |
| **jura formo**  |
| **neprofitcela organizaĵo** |
| **Agareo** |
karitato |
|

|  Partoj |
| --- |
|  | charity worker (en)   vd |

 |
|  |

**Karitata organizaĵo** estas nekorporacia neprofitcela asocio, fondita sole por antaŭenigi iujn bonajn (ekzemple lingvokulturajn) aŭ karitatajn celojn.

Ili kutime provizas servojn kaj asiston al tiuj, kiuj mankas socialajn necesaĵojn - ekz. helpado al senlaboruloj trovi laboron, aŭ administrado de lernejoj kaj sportejoj. Aliaj organizaĵoj prizorgas la diskonigon de iu religio. En multaj landoj, la nombro de karitataj organizaĵoj nuntempe rapide grandiĝas, ĉar ili ofte deĵoras pri socialaj servoj ne plu prizorgataj de la registaroj, ekzemple prizorgado de maljunuloj, sanservoj, asisto al senlaboruloj ktp.

La leĝoj, kiuj regas la agadojn de karitataj organizaĵoj, varias de jurisdikcio al jurisdikcio; en kelkaj landoj, kiel tiuj kiuj sekvas la komunan leĝon, oni sendevigas karitatajn organizaĵojn pagi imposton je siaj enspezitaj monoj, kaj la donacintoj de la mono povas profiti de sendevigo pagi imposton je la donacita mono. En aliaj ŝtatoj kiel Usono, estas kompleksaj malsamoj inter la reguloj por tiel nomataj "privataj" kaj "publikaj" karitataj organizaĵoj.

Ĝenerale, karitataj organizaĵoj estas reguligitaj de siaj naciaj registaroj. En la plejmulto da landoj, tiaj organizaĵoj estas devigataj enregistriĝi kaj akurate raporti siajn agadojn (precipe la financajn) al la registaro — kutime tio okazas po unu fojo jare. Ĉi tia kontrolado povas malpliigi la eblon ke malhonestaj organizaĵoj povus defraŭdi monon, aŭ misuzi imposto-sendevigojn donitajn de la registaro. Tamen, povus okazi ke la kontroladu influus la amplekson kaj celojn de la organizaĵoj.

## Vidu ankaŭ

* Industrio de mizero
* World Central Kitchen

## Eksteraj ligiloj

* Esperanto en Evoluo Arkivigite je 2014-05-17 per la retarkivo Wayback Machine esperante
# Voĉdono

|  |  |
| --- | --- |
|  | *Ĉi tiu artikolo temas pri maniero kolektive decidi ie pri io, aŭ pri elekto ene de ŝtato. Por vikipedia voĉdono rigardu la paĝon Vikipedio:Baloto.* |

| Voĉdono |
| --- |
|  |
| **procezo**  |
| **voĉdonado • konkurso** |
|  |

**Voĉdono** (foje nomata **baloto**) estas maniero kolektive decidi pri io. En demokratio, voĉdonoj uziĝas por elekti la parlamenton, ŝtatestron aŭ alian povohavan institucion aŭ oficon laŭ la volo de la popolo.

Laŭ sia deveno la vorto "baloto" signifas voĉdonon per voĉdonilo ("balotilo"); tamen laŭ kelkaj la signifo plilarĝiĝis al ajna voĉdono. Tiuokaze "baloti" kaj "voĉdoni" estus samsignifaj, do "balot/" estus nenecesa radiko. Ĉiuokaze en la plej multaj lingvoj ne ekzistas apartaj vortoj por "baloti" kaj "voĉdoni".

En demokratio, oni kutime postulas ke voĉdonoj estu ĝeneralaj, liberaj, egalaj kaj sekretaj.

Dum en tiel nomita reprezenta demokratio la voĉdonrajto estas limigita al elekto de parlamentanoj, registaranoj kaj eventuale juĝistoj, en rekta demokratio popolo ne nur rajtas elekti, sed ankaŭ voĉdoni pri konstituciaj paragrafoj, leĝoj kaj eĉ konkretaj materiaj demandoj kiel ŝtatkontraktoj, grandaj ŝtataj investoj ktp.

## Voĉdonsistemoj

Ekzistas pluraj voĉdonsistemoj. Ĉe elektoj povas dividi ilin en du ĝeneralajn grupojn: proporcia voĉdono kaj plejmulta aŭ majoritata voĉdonsistemo.

Krom la voĉdonrajto mem ankaŭ estas grandaj diferencoj en diversaj politikaj sistemoj, kiu rajtas postuli voĉdonon kaj kiel. Ekzistas sistemoj, kiuj tute ne antaŭvidas voĉdonon pri materiaj demandoj, estas sistemoj, kie certa nombro da civitanoj povas postuli voĉdonon. Estas sistemoj, kie tiaj voĉdonrezultoj havas nur konsultan signifon, dum en aliaj landoj tiaj rezultoj estas leĝe validaj. La plej ampleksa sistemo de rekta demokratio certe estas tiu de certaj svisaj kantonoj, kie unuopa civitano per simpla letero al la parlamento povas postuli voĉdonon pri iu ajn temo!

## Vidu ankaŭ

* Balota alianco
* Balotanta asocio
* Balotsistemo
* Ĝenerala balotado
* Politika scienco
* Sindeteno
* Universala voĉdonrajto
* Unuanimeco
* Voĉdonado

## Eksteraj ligiloj

### En Esperanto

* Politikaj elektoj – terminareto en ses lingvoj: hu, uk, fr, de, es, eo -- [en STEB]

### Alilingve

* Angus Reid Global Monitor (angle). *Angus Reid Global Monitor* (2008). Arkivita el la originalo je 2008-02-24. Alirita 2024-03-29 .
* CNN.com Monda Aktualaĵo: Elekta kalendaro Arkivigite je 2008-03-16 per la retarkivo Wayback Machine
* Mondo de Elektoj.
* IDEA, Tabelo de Elekto-Sistemoj Tutmonda Arkivigite je 2005-10-15 per la retarkivo Wayback Machine
# The Washington Post

| The Washington Post |
| --- |
|  |
|  |
| **taggazeto gazeto**  |
| Komenco | 1877 vd |
| Lando*j* | Usono vd |
| Sidejo | Vaŝingtono |
| **Ideologio** |
novliberalismo |
| **Moto** | Democracy Dies in Darkness |
| **Fondinto*j | Stilson Hutchins vd |
| **Posedata de** | Jeff Bezos vd |
| **Filioj** | The Washington Post Writers Group (en)  International Herald Tribune  vd |
|

|  Partoj |
| --- |
|  | Presidential (mul)   vd |

 |
|

|  Premioj |
| --- |
|  | * (2020)  Pulitzer Prize for Explanatory Reporting (en)
* (2018)  Pulitzer Prize for National Reporting (en)
* (2017)  Premio George Polk
* (2016)  Pulitzer Prize for National Reporting (en)
* (2015)  Premio George Polk
* (2014)  Premio Pulitzer por Publika Servo
* (2008)  Premio Pulitzer por Publika Servo
* (2008)  Pulitzer Prize for Breaking News Reporting (en)
* (2002)  Pulitzer Prize for National Reporting (en)
* (2000)  Premio Pulitzer por Publika Servo
* (1999)  Premio Pulitzer por Publika Servo
* (1973)  Premio Pulitzer por Publika Servo

vd |

 |
| Retejo | Oficiala retejo |
|  |

juna knabino, leganta artikolon de la 21-a de julio 1969 en *The Washington Post* pri la alveno de la unuaj homoj sur la lunon
The Washington Post estas anglalingva ĉiutaga gazeto aperanta en Vaŝingtono. La gazeto estas tre altnivela, kaj konsiderata la plej grava konkuranto de *The New York Times*.

Ĝi estis fondita en 1877 kiel kvarpaĝa gazeto de la Demokrata Partio. La gazeto sendependiĝis en 1877 kaj memstariĝis en 1889. Oni vendis ĝin en 1899 kaj ekde tiam la gazeto prenis konservativan direkton en la artikoloj. Oni denove vendis en 1905 kaj ekde tiam la artikoloj iĝis pli bulvarda. The Washington Post perdis la reputacion en la 1920-aj jaroj, ĉar tre respegulis la prezidentan politikon. Gvido de Ned McLean kondukis la gazeton al bankroto. La gazeton aĉetis en 1933 ties kredit-donanto Eugene Meyer.

Meyer volis sendependan gazeton, kun seriozaj, precizaj artikoloj. En la gazeto aperis ankaŭ karikaturoj de Herbert L. Blocknak (Herblock) apud la ĉeartikoloj, kio helpis vendon de la gazeto. Meyer en 1946 transdonis la gazeton al sia bofilo Philip L. Graham.

The Washington Post aĉetis en 1954 la konkuranton *Washington Times Herald* kaj fermis la redaktejon, dum ĝi transprenis ties plej bonajn ĵurnalistojn. La gazeto aĉetis ankaŭ la magazinon Newsweek en 1961.

Post sinmortigo de Graham en 1963, lia vidvino Katherine Meyer Graham daŭrigis lian direkton. Ŝi apogis ankaŭ la kunlaboranton dum la Watergate-skandalo.

Ekde oktobro 2013, la miliardulo Jeff Bezos estas la posedanto. Komence de 2026 publikiĝis liaj planoj amase redukti la eksterusonajn redaktejojn de la gazeto, ne pro monmanko, sed simple por redukti la ĵurnalisman penon mem "surloke" produkti internaciajn novaĵojn. En la koncerna lando speciale kritikiĝis la realigo de la plano en februaro 2026 fermi la gazetan redaktejon en Kievo, Ukrainio, kion oni komprenas kiel planon redukti la raportadon pri la Milito de Rusio kontraŭ Ukrainio ekde 2022.

## Referencoj

## Eksteraj ligiloj

* Oficiala retejo angle
# Desuba movado

| Desuba movado |
| --- |
| **socia movado • grupa ago** |
|  |

Aktivulo kun loka komunuma lobia-interesorganizo parolas al la publiko dum protesto kontraŭ eldomigoj en la kvartalo.
**Desuba movado** estas termino en politika scienco, kiu priskribas socian aŭ politikan iniciaton fare de civitanoj, kies aktivuloj venas de la komunumo.

## Difino

La origina esprimo en la angla, "**Grassroots Movement**", priskribas la kreadon de socia movado de la "herbradikoj", supozante ke tia kresko estas spontanea kaj natura, male al sociaj movadoj kiuj estas establitaj kaj aktivigitaj per tradiciaj potencfaktoroj. Foje, loka agado povas akumuli superregionan potencon kaj fariĝi politika agado je la nacia aŭ eĉ internacia nivelo. La Verda Movado kaj la Verda Partio en Germanio estas ekzemploj de desuba movado, kiu "starigis sin" kaj fariĝis unu el la gvidaj partioj en la lando.

Multaj desubaj movadoj estas loza, kaj relative nehierarkia reto de aktivuloj. En diversaj landoj, kiel Germanio, la esprimo estas plejparte rilata al agadoj kaj movadoj de la nova maldekstro kaj precipe kun la pozicioj de la anarki-pacistoj. Hodiaŭ, tamen, la termino estas uzata ne nur por priskribi tiajn iniciatojn, sed fakte por priskribi preskaŭ ajnan civitan iniciaton, kiu venas de " malsupre ". Kelkaj el la desubaj movadoj turnas sin al perforta lukto - la termino ne priskribas la manieron kiel la movado funkcias, sed la faktoroj, kiuj motivis ĝian starigon kaj aktivas en ĝi. La Interreto hodiaŭ disponigas platformon por fortikigitaj movadoj, helpante ilin disvastigi siajn mesaĝojn kaj mobilizi aktivulojn.

Apud la agadoj de aŭtentaj desubaj movadoj, ekzistas provoj de lobiistoj, partioj kaj politikaj kaj sociaj fortoj de aliaj institucioj krei movadojn kies publika bildo estos de movadoj kiuj "kreskis de malsupre" kaj kiuj esprimas la sentojn de la komunumo, sed estas fakte artefarita . Kutime politika konsilisto estas implikita en establado de kelkaj tiaj "artefaritaj radikmovadoj" por antauenigi ilian politikan ĉefon

## Ekzemploj

* Manĝaĵo Ne Bomboj
* Movado de verda zono, Verduloj
* La movado de la loĝantoj de la kazernoj ; kaj la Movado de senteruloj, ambaŭ en Sud-afriko
* Bhumi Uchhed Pratirodh en Okcident-Bengalio
* Zapatista Armeo por Nacia Liberigo
* Fanmi Lavalas en Haitio
* Movado por Rajtoj de Aŭtistoj
* La *Movimento dos Trabalhadores Sem Teto* kaj la *Movimento dos Trabalhadores Rurais Sem Terra*, ambaŭ en Brazilo
* Domokupado (Squat)
* Zeitgeist
* La tendara protesto (Occupy)
* Organizo de Virinoj en la seksindustrio

## Vidu ankaŭ

* Desuba demokratio

## Fontoj

* Ekins, Paul (1992.) *A new world order: grassroots movements for global change*. Routledge. (ISBN 0-415-07115-1)
* Fox, Jonathan A.; Brown David, L. (1998.) *The struggle for accountability: the World Bank, NGOs, and grassroots movements*. Massachusetts Institute of Tech. (ISBN 0-262-56117-4)

## Eksteraj ligiloj

* La fonduso de desubismo Arkivigite je 2020-02-19 per la retarkivo Wayback Machine
* Gvidilo por Civitanoj - retejo dezajnita por civitanoj kiuj volas establi desubisman movadon
# Usona Senato

| Usona Senato |
| --- |
|  |
|  |
|  |
| **senato jurisdikcio elektita leĝdona ĉambro agentejo de leĝdona branĉo**  |
| Komenco | 1789 vd |
| Geografia situo | 38° 53′ 26″ N, 77° 0′ 32″ U (mapo)38.8906-77.0089 |
| Lando*j* | Usono vd |
| Sidejo | Kapitolo de Usono |
|

|  |
| --- |
| Usona Senato (Vaŝingtono)DEC |

 |
|
Usona Senato |
| Estro | J. D. Vance (ekde 20-a de januaro 2025) |
|

|  Partoj |
| --- |
|  | dumtempa prezidanto de la usona senato  vd |

 |
| Retejo | Oficiala retejo |
|  |

la Usona Senato kunvenas en la Kapitolo de Usono Vaŝingtone
La **Usona Senato** estas la supera ĉambro de la Usona Kongreso kaj konsistas de la estiĝo el 100 anoj de la 50 usonaj federaciaj ŝtatoj. Ĉiun federacian ŝtaton reprezentas 2 senatanoj elektitaj je 6 jaroj.

La senatanoj estas elektitaj direkte ekde 1913 je ses jaroj. Ĉiun duan jaron oni novelektas la trionon de la senatanoj per simpla plimulta baloto. Oni neniam elektas samtempe la samŝtatajn senatanojn.

Laŭ la originala konstitucio de Usono, la senatanojn elektis la federaci-ŝtataj parlamentoj.

La elektota senatano devas esti minimume 30-aĝa kaj usonano pli ol 9 jarojn kaj loĝanto de la reprezentota ŝtato.

La elektantoj estas ĉiu ŝtatanoj de Usono, kiuj aĝas pli ol 18 kaj loĝas en iu el la 50 federaciaj ŝtatoj. Ĉar Washington D.C., Puerto Rico ktp. ne estas federacia ŝtato, ili ne havas rajton elekti.

La Senato devas ĉiun leĝon aprobi per simpla plimulto. Se la aprobitan leĝon ne subskribas la prezidento, oni povas akceptigi tion per 2/3-a aprobo. La vicprezidento de Usono estas samtempe ankaŭ prezidanto de la Senato, sed li ne havas voĉdon-rajton, nur se temas pri egala voĉdonado.

Nur la Senato rajtas ratifiki internaciajn traktatojn, per 2/3-a aprobo, sed tion devas akcepti ankaŭ la unuopaj federaciaj ŝtatoj.

## Eksteraj ligiloj

* Oficiala retejo (angle)
# Kamparklubo

| Kamparklubo |
| --- |
| **klubo • sportejo** |
|  |

Waverley Kampara Klubo en Oregono, Usono
Teniso ludita ĉe Vera Golfa Klubo ĉe Zarauz, 1916
**Kamparklubo** (angle *Country Club*) estas sporta klubo, kiu kutime troviĝas ekster la urbocentroj, kaj havas diversajn sportinstalaĵojn. La sportinstalaĵoj diferencas de klubo al klubo, kie inter la kutimaj instalaĵoj estas naĝejo, tenisejo, golfejo, poloejo, ĉevalrajda klubo, futbalkampo kaj gimnastikejo.

La origino de la ideo estas en Usono, sed tiaj kluboj ankaŭ estas oftaj en Britio, Aŭstralio kaj aliaj landoj. Plejparte, kamparokluboj funkcias kiel membrokluboj kiuj instigas membrecon ĉiujare.

Multaj kamparkluboj en Usono kutimis havi striktajn regulojn por akcepto al la klubo, kiam estis ne ebla por membroj de etnaj aŭ religiaj malplimultoj (kiel ekzemple: nigruloj, hispanidoj aŭ judoj) membriĝo - sed nuntempe la situacio ŝanĝiĝis, parte dank' al la promulgado de leĝoj kontraŭ diskriminacio de minoritatoj.

## Bibliografio

* Espinosa de los Monteros, Patricia (2020). *Clubs Históricos de España*. Ediciones El Viso. ISBN 978-84-12084-62-7.
# Ŝatokupo

**Ŝatokupo** (ankaŭ konata kiel la neologisma hobio) estas okupo, kiun oni faras dum libera tempo por propra kontentiĝo. Kvankam tio, kion oni faras por gajni monon, ne estas ŝatokupo, la profesio de unu homo povas esti la ŝatokupo de alia homo - ekzemple, ĝardenado aŭ kuirado.

Apenaŭ plu uzata sinonimo el la unuaj tempoj de esperanto estas "amata ĉevaleto".

## Listo de kutimaj ŝatokupoj

### A

* Akvarismo
* Amatora astronomio
* Amatora radio

### B

* Bestscienco
* Biciklado
* Brodado

### C

### Ĉ

### D

* Dancado kiel aerobiko, rompdancado, hiphopodancado, elektra bugiado, tutting-a dancado, pop-a dancado, ktp.
* Desegnado

### E

* Esperanto

### F

* Filatelo

### G

* Genealogio

### Ĝ

* Ĝardenado

### H

* Hokediskumado
* Hokfiŝado

### Ĥ

### I

### J

### Ĵ

* Ĵonglado

### K

* Kolektado
* Kroĉetado
* Kuirado
* Kajtoflugado

### L

* Ludoj
* Lingviko
* Legado

### M

* Modelismo
* Montogrimpado
* Muziko
* Muzeovizitado

### N

* Naĝado

### O

* Origamio

### P

* Plantscienco

### R

* Repado
* Redaktado
* Rakontado

### S

* Sporto
* Subĉiela ŝatokupo

### Ŝ

* Ŝako

### T

* Tabulludoj
* Trikado

### U

### Ŭ

### V

* Vojaĝado

### Z
# Vivasekuro

**Vivasekuro** estas asekura kontrakto inter asekuristo respektive asekura kompanio kaj kliento, kie la asekuristo promesas pagi al elektita profitanto monsumon sur la morto de asekurito, ofte la kliento mem. Depende de la kontrakto, aliaj okazaĵoj kiel ekzemple vivofina malsano aŭ kritika malsano ankaŭ povas ekigi pagon. Kiel en ĉiuj asekuroj, la baza principo estas transpreno de risko: La ideo de la transpreno estas, ke ne eblas bone taksi la estontajn kostojn de unuopa risko, dum statistikaj aŭ probabloteoriaj metodoj ebligas (al aktuario) relative bone prognozi la kostojn, kiujn kaŭzos la risko de morto aparte en juna aĝo. La asekura kompanio kutime pagas superpagon, aŭ regule aŭ kiel unu monsumo. La avantaĝoj povas inkluzivi aliajn elspezojn, kiel funebrajn elspezojn.

Vivasekuroj estas laŭleĝaj kontraktoj kaj la kondiĉoj de ĉiu kontrakto priskribas la limojn de la asekuritaj eventoj. Ofte, specifaj ekskludoj skribitaj en la kontrakto limigas la respondecon de la asekuristo; oftaj ekzemploj inkludas asertojn rilatajn al memmortigo, fraŭdo, milito, civila tumulto kaj ribelo. Malfacilaĵoj povas ekesti se okazaĵo ne estas klare difinita, ekzemple se la asekurito konscie altiris riskon konsentante pri eksperimenta medicina proceduro aŭ prenante farmaciaĵon rezultigantan venenigan malsaniĝon aŭ morton.
# Kadavrejo

Interna vidaĵo de mortintejo.
Detala vidaĵo de mortinta korpo en kadavrejo de Charité.
**Kadavrejo** aŭ *mortintejo* (en hospitalo, policejo aŭ aliloke) estas uzata por la stokado de homaj mortintaj korpoj kiuj atendas identigon aŭ translokigon por nekropsio aŭ respektive entombigo, kremacio aŭ alia metodo. En modernaj tempoj kadavroj estis kutime malvarmigitaj por eviti malkomponiĝadon.

## Tipoj de malvarmigilaj kadavroĉambroj

Estas du ĉefaj tipoj de malvarmigilaj kadavroĉambroj, nome la jenaj:

### Pozitiva temperaturo

Korpoj estas tenitaj inter 2 °C (36 ℉) kaj 4 °C (39 ℉). Kvankam tio estas kutima uzata por teni la kadavrojn ĝis kelkaj semajnoj, ĝi ne evitas malkomponiĝadon, kiu pluas pli malrapide ol je ĉambra temperaturo.

### Negativa temperaturo

Korpoj estas tenitaj inter −10 °C (14 ℉) kaj −50 °C (−58 ℉). Kutime uzataj je institucioj de jurmedicino, partikulare kiam la kadavro ne estis identigita. Je tiuj temperaturoj la korpo estas komplete frostita kaj malkomponiĝado estas tre multe malpliigita.

## Vidu ankaŭ

* Tombejo

## Notoj
# Infanzorgado

Infanzorgado en Afganio.
**Infanzorgado** estas zorgado kaj superrigardo de infano aŭ infanoj, kutime el aĝo de ses semajnoj al aĝo de dek tri jaroj. Infanzorgado estas la agado aŭ kapablo zorgi infanojn kutime ĉe infanzorgejo, infanĝardeno, fare de infanvartisto aŭ de aliaj farantoj. Infanzorgado estas larĝa temo kiu kovras ampleksan gamon de kuntekstoj, agadoj, sociaj kaj kulturaj konvencioj, kaj institucioj. La majoritato de infanzorgaj institucioj kiuj estas disponeblaj postulas ke farantoj de infanzorgado havu etendan trejnadon en sukuro kaj korpulma revivigo. Aldone, kutime oni postulas historifonan esploradon, analizon pri drogoj aŭ aliajn postulojn.

Infanzorgado povas kosti ĝis $15,000 por unu jaro en Usono. La averaĝa ĉiujara kosto de tuttempa zorgado estas por infano en centro de infanzorgado game el $4,863 en Misisipio al $16,430 en Masaĉuseco.
Komenca infanzorgado estas tre grava kaj ofte tuŝas komponantojn de Infandisvolviĝo. Farantoj de Infanzorgado estas oniaj unuaj infaninstruistoj, kaj tiele ludas ŝlosilan rolon en oniaj sistemoj de komenca infan-eduko. Bonkvalita infanzorgado el juna aĝo povas havi grandan rezulton en la estontaj sukcesoj de infanoj.

## Vidu ankaŭ

* Bebovartejo
* Elementa lernejo
* Gastvartisto
* Infanĝardeno
* Infandisvolviĝo
* Vartisto

## Notoj